# Dictinoïdeus

Els dictinoïdeus (Dictynoidea) o són un grup d'aranyes araneomorfes que han estat tractades com una superfamília.
La composició del grup ha variat. Els estudis filogenètics al segle xxi no han pogut confirmar la monofília dels dictinoïdeus tal com es va definir originalment.

## Filogènia

La circumscripció «clàssica» de Dictynoidea de la dècada del 1970 incloïa les famílies Amauroboididae (ara situades a Anyphaenidae), Anyphaenidae, Argyronetidae (ara inclosa a Cybaeidae), Dictynidae, Desidae, Hahniidae i Nicodamidae.
El 1991, Coddington i Levi van incloure «almenys» Desidae, Dictynidae, Cybaeidae, Argyronetidae (ara inclòs a Cybaeidae), Hahniidae i Neolanidae (ara Stiphidiidae) a Dictynoidea, que en la seva hipòtesi cladística per a la filogènia dels araneomofs es presentava com a clade dins del clade RTA. Tanmateix, van dir que situar moltes famílies a Dictynoidea tenia més a veure amb «la tradició que no pas amb la justificació explícita».
En el resum de 2005 de Jonathan A. Coddington sobre la filogènia i la classificació de les aranyes, Dictynoidea ha desaparegut. Desidae és un «agelenoide»; Dictynidae és la família més basal del clade RTA; Cybaeidae i Hahniidae són «famílies no ubicades»; Els neolànids (Amphinectidae) són un «estifidioide».
Una «topologia preferida» del 2009 també va posar gèneres de Dictynidae a la base del clade RTA i va combinar gèneres de Desidae i Agelenidae en un clade.
Un resum de 2013, que es mostra a continuació, va agrupar tres membres de la clàssica Dictynoidea en un clade, col·locant un quart en un altre clade, però sense anomenar cap dels clades. Els noms ombrejats representen Dictynoidea clàssica.
* Hahniidae
* Dictynidae
* Cybaeidae
* Agelenidae
* Desidae
* Amphinectidae (ara Desidae)
* Stiphidiidae
Un estudi del 2017 tampoc va donar suport als Dictynoidea, però va situar les famílies anteriorment incloses en aquest grup en un «clade marronoide» més àmpliament definit, que inclou Amaurobiidae, Agelenidae, Cybaeidae, Cycloctenidae, Desidae, Dictynidae, Hahniidae, Stiphidiidae i Toxopidae.

## Famílies

Les famílies incloses per algunes fonts que utilitzaven el nom Dictynoidea es mostren a la taula següent.
| Família | Clàssic (1970) | Coddington & Levi (1991) | Dunlop & Penny (2011) |
| Amphinectidae (ara Desidae) | – | sí | – |
| Anyphaenidae (Amauroboididae) | sí | – | – |
| Cybaeidae (Argyronetidae) | sí | sí | sí |
| Desidae | sí | sí | sí |
| Dictynidae | sí | sí | sí |
| Hahniidae | sí | sí | sí |
| Nicodamidae | sí | – | – |

## Referències

* 1 2 Griswold et al., 1999, p. 53-63.
* 1 2 Coddington i Levi, 1991, p. 565-592.
* ↑ Coddington, 2005, p. 18-24.
* ↑ Blackledge et al., Wenzel, p. 5229-5234.
* ↑ Wolf, Nentwing i Gorb, 2013, p. e62682.
* ↑ Nentwing, 2013.
* ↑ Wheeler et al., Goloboff, p. 574-616.
* ↑ Dunlop i Penney, 2011.

## Bibliografia

* Blackledge, Todd A; Scharff, Nikolaj; Coddington, Jonathan A; Szüts, Tamas; Wenzel, John W (en anglès) Proceedings of the National Academy of Sciences, 106(13), 2009. DOI: 10.1073/pnas.0901377106. PMC: 2656561. PMID: 19289848.
* Coddington, Jonathan A.; Levi, Herbert W. «Systematics and evolution of spiders (Araneae)» (en anglès). Annual Review of Ecology and Systematics, 22, 1991. DOI: 10.1146/annurev.es.22.110191.003025. JSTOR: 2097274.
* Coddington, Jonathan A. «Phylogeny and classification of spiders». A: Spiders of North America: an identification manual ( PDF) (en anglès). American Arachnological Society, 2005.
* Dunlop, Jason A.; Penney, David. «Order Araneae Clerck, 1757». A: Animal biodiversity: An outline of higher-level classification and survey of taxonomic richness ( PDF) (en anglès). 3148. Auckland, New Zealand: Magnolia Press, 2011 (Zootaxa). ISBN 978-1-869-77850-7.
* Griswold, Charles E; Coddington, Jonathan A; Platnick, Norman I; Forster, Raymond R «Towards a Phylogeny of Entelegyne Spiders (Araneae, Araneomorphae, Entelegynae)» (en anglès). Journal of Arachnology, 27(1), 1999. JSTOR: 3705965.
* Nentwig, Wolfgang. «Appendix: Spider Phylogeny». A: Spider Ecophysiology ( PDF) (en anglès). Springer, 2013. ISBN 978-3-642-33988-2.
* Spagna, J. C; Crews, S. C; Gillespie, R. G «Patterns of habitat affinity and Austral/Holarctic parallelism in dictynoid spiders (Araneae : Entelegynae)» (en anglès). Invertebrate systematics, 24, 2010, pàg. 238-257. DOI: 10.1071/IS10001.
* Wheeler, Ward C; Coddington, Jonathan A; Crowley, Louise M; Dimitrov, Dimitar; Goloboff, Pablo A «The spider tree of life: phylogeny of Araneae based on target-gene analyses from an extensive taxon sampling» (en anglès). Cladistics, 33(6), 2017. DOI: 10.1111/cla.12182. PMID: 34724759.
* Wolff, Jonas O; Nentwig, Wolfgang; Gorb, Stanislav N «The Great Silk Alternative: Multiple Co-Evolution of Web Loss and Sticky Hairs in Spiders» (en anglès). PLOS ONE, 8(5), 2013. DOI: 10.1371/journal.pone.0062682. PMC: 3641104. PMID: 23650526.

## Vegeu també

* Classificació de les aranyes
* Llista d'espècies d'anifènids
* Llista d'espècies de cibèids
* Llista d'espècies de dèsids
* Llista d'espècies de dictínids
* Llista d'espècies de hàhnids